Երեխաներին մեր պատմութեանը ծանօթացնելու նպատակով՝ դպրոցի կողմից ծրագրւում են բազմաբնոյթ միջոցառումներ եւ ծրագրեր, որոնց շարանում Վարդանանց տօնի նախօրէին պատշաճօրէն նշւեց յիշեալ տօնը: Նախ մանուկներին ներկայացաւ «Քանանեան» աղջ. ուղեցոյց եւ միջնակարգ դպրոցի ուսուցչուհի Սեդա Դիլանչեանը եւ նրանց հետաքրքրութիւնը շարժեց՝ Վարդանանց հերոսամարտի եղելութիւնը մանկական հեքիաթի նման բացատրելով: Ապա օրւայ անակնկալը մատուցւեց երեխաներին եւ սրահ ներս մտաւ զինազգեստներով զգեստաւորւած Վարդան զօրավարը: Ուսուցչուհի Սեդա Դիլանչեանը երեխաներին մանրամասնօրէն բացատրեց զօրավարի զինազգեստի տարբեր բաժինները, իսկ վերջում երեխաները ուշի-ուշով լսեցին Վարդան Մամիկոնեանի խրատները՝ լաւ կրթւելու, քաջ ու հայրենասէր զաւակներ դառնալու եւ մեծերին յարգելու ու լսելու կապակցութեամբ: Միջոցառման աւարտին սաների միջոցով կատարւեցին հայրենասիրական երգ ու արտասանութիւն, որից յետոյ նրանք լուսանկարւեցին Վարդանի հետ՝ նրա ձեռամբ ստանալով հերոսամարտին առնչւող բանաստեղծութիւններից, խաղերից ու նկարներից կազմւած գրքոյկները: